14/09/2009 | Administración LocalMunicipal
Sada
Secretaría
Aprobación definitiva da modificación da ordenanza de protección contra a contaminación acústica

Ó non terse presentado durante o período de exposición ó público reclamacións contra o acordo plenario de data 25 de xuño de 2009, polo que se aprobou provisionalmente a modificación da ordenanza de Protección contra a Contaminación Acústica, enténdese definitivamente adoptado dito acordo, polo que en cumprimento do disposto no artigo 70.2 da Lei 7/1985, de 2 de abril, publícase o texto íntegro de dita modificación: O illamento acústico esixible aos elementos construtivos delimitadores dos locais dependerá da magnitude do nivel dos ruídos que se xeneren no local receptor. Grupo de locais a efectos da Ordenanza: a) Grupo I.- Bares, cafeterías, tabernas, restaurantes e similares. b) Grupo II.- Pubs e todo tipo de locais similares con música ambiental, sen actuacións en vivo. c) Grupo III.- Karaokes, cafes-cantantes, salóns de xogo e todo tipo de locais similares nos que se poidan realizar actuacións de música en vivo. d) Grupo IV.- Discotecas, salas de festas, bingos e todo tipo de locais similares. O illamento mínimo respecto aos locais destinados a uso residencial vivideiro (dormitorios, salas de estar, aulas, salas de lectura, cociñas, comedores, etc.) para os distintos grupos serán: a) Grupo I.- 55 dB. b) Grupo II.- 65 dB. c) Grupo III.- 70 dB. d) Grupo IV.- 75 dB. O resto de illamentos mínimos con respecto a outros locais ou dependencias serán os que non xeneren valores de recepción superiores aos que figuran nas táboas do anexo II. Os niveis máximos permitidos de emisión serán: a) Grupo I.- 85 dB. b) Grupo II.- 90 dB. c) Grupo III.- 95 dB. d) Grupo IV.- 100 dB. Os locais terán un illamento na banda de oitava frecuencia central 125 Hz DnT 125 que será: a) Grupo I.- 45 dB. b) Grupo II.- 50 dB. c) Grupo III y IV.- 58 dB.” “ ANEXO I ZONAS DE SENSIBILIDADE E TIPOS DE RECINTOS: O Concello é o encargado da definición das zonas de sensibilidade acústica, que se especifican e clasifican segundo os criterios que se citan a continuación, de acordo coa Lei galega 7/1997, de 11 de agosto, de protección contra a contaminación acústica: A) Zona de alta sensibilidade acústica: comprende todos os sectores do territorio que admiten unha protección alta contra o ruído, como áreas sanitarias, docentes, culturais e espazos protexidos. B) Zona de moderada sensibilidade acústica: comprende todos os sectores do territorio que admitan unha protección de nivel sonoro medio, como vivendas, hoteis ou zonas de especial protección como os centros históricos. C) Zona de baixa sensibilidade acústica: comprende todos os sectores do territorio que admitan unha percepción do nivel sonoro elevado, como restaurantes, bares, locais ou centros comerciais. D) Zona de servidume: comprende todos os sectores do territorio afectados por servidumes sonoras a favor de sistemas xerais de infraestruturas viarias, ferroviarias ou outros equipos públicos que a reclamen. E) Zonas específicas xustificadas polo uso do solo ou a concorrencia doutras causas. As zonas referidas con anterioridade, agás a zona de servidume, teñen adscritos cinco tipos de recintos, que se clasifican segundo os usos. a) Tipo I: dormitorios, salas de estar, aulas e salas de lectura. b) Tipo II.- resto de estancias (aseos, cociñas, comedores, etc.), museos, salas de exposición e centros de culto. c) Tipo III.- locais comerciais en xeral, oficinas, laboratorios e despachos profesionais. d) Tipo IV.- zona de uso común de vivendas, hoteis, hospitais (pasillo, escaleiras, recibidores, etc.) e salas de espera. e) Tipo V.- zonas de uso común exteriores (patio de luces, balcóns, terrazas, etc.). f) Tipo VI.- zonas de usos comúns de locais ou establecementos de uso non residencial como son galerías comerciais, hipermercados, centros comerciais ou de ocio, centros deportivos, etc.” “ ANEXO II VALORES DE RECEPCIÓN: Entenderase por valor de recepción os niveis de avaliación máximos recomendados no ambiente exterior ou interior e fíxanse en función do período horario e da zona de sensibilidade acústica. Estes valores serán medidos na forma e nas condicións sinaladas no Regulamento de protección contra a contaminación acústica, aprobado polo Decreto 150/1999, do 7 de maio. a) Valores de recepción do ruído no ambiente exterior. Segundo a táboa que se xunta núm.1, se determinan en función da localización dentro das diferentes zonas de sensibilidade da instalación e de horario. Valores Laeq utilizando a constante de tempo SLOW. A zona de servidume acústica derivada da existencia ou previsión de focos emisores de ruído e/ou vibracións, como poidan ser as infraestruturas viarias, as ferroviarias ou outros equipamentos públicos que o reclamen, será delimitada polo concello no planeamento urbanístico ou polos procedementos previstos na lexislación de réxime local. A zona de servidume abarcará o territorio do contorno do foco emisor e delimitarase nos puntos do territorio ou curva isofónica (curva de igual percepción de son), onde se midan os valores guía de recepción no ambiente exterior que correspondan de acordo coas zonas de sensibilidade acústica. No caso de que pola zona de sensibilidade acústica A transcorra unha autovía, a zona de servidume derivada desta comprenderá o territorio do contorno da autovía ata os puntos de espazo delimitados pola curva isofónica 60dBA. Excepcionalmente o Concello poderá autorizar unha ampliación determinada de carácter temporal e xustificada, nos niveis máximos no ambiente exterior, en puntos determinados do termo municipal, atendendo a eventos singulares programados tales como celebracións, feiras, festas ou manifestacións, ao mesmo tempo que se darán as ordes precisas para reducir ao máximo as molestias aos cidadáns. b) Valores de recepción do ruído no ambiente interior. c) Valores de recepción ás vibracións no ambiente exterior (coeficientes “k”). Uso de recinto afectado Período Curva Base Sanitario Diurno/nocturno 1/1 Residencial Diurno/nocturno 2/1,4 Oficinas Diurno/nocturno 4/4 Almacén e comercial Diurno/nocturno 8/8 As curvas base son as da figura 5ª de vibracións dos edificios, da norma ISO-2631-2, transcrita na Lei 7/1997, do 11 de agosto.” Sada, 4 de setembro de 2009 O Alcalde Asdo.: Abel López Soto